വർക്കല എസ്.കെ. രാഘവൻ

നവോത്ഥാന കാലഘട്ടത്തിൽ കേരളത്തിലെ അധഃസ്ഥിത വിഭാഗങ്ങളുടെ പൗരാവകാശങ്ങൾക്കായി പോരാടിയ പ്രമുഖ സാമൂഹിക പരിഷ്കർത്താവായിരുന്നു വർക്കല എസ്.കെ. രാഘവൻ (1877 - 1963). "ആരും ആരുടെയും യജമാനനല്ല; ആരും ആരുടെയും ദാസനുമല്ല" എന്നത് അദ്ദേഹത്തിന്റെ വിപ്ലവകരമായ വചനമാണ്.ചരിത്രത്താളുകളിൽ നിന്നും ഒഴിവാക്കപ്പെട്ട നവോത്ഥാന നായകൻ-മഹാമാ വർക്കല എസ് കെ രാഘവൻ

 ജീവിതരേഖ 
1877 ഓഗസ്റ്റ് 30-ന് തിരുവനന്തപുരം ജില്ലയിലെ വർക്കലയ്ക്കടുത്തുള്ള കണ്ണമ്പ ദേശത്തെ കൂവള്ളി വീട്ടിൽ കൊച്ചു ശങ്കരന്റെയും കാർത്യായനിയുടെയും മകനായി അദ്ദേഹം ജനിച്ചു. അക്കാലത്തെ കടുത്ത ജാതി വിവേചനങ്ങളെ അതിജീവിച്ച് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം, സാമൂഹിക പ്രവർത്തനത്തിനായി തനിക്ക് ലഭിച്ച സർക്കാർ ഉദ്യോഗം പോലും ഉപേക്ഷിച്ചു. 1963 ഫെബ്രുവരി 21-നാണ് അദ്ദേഹം അന്തരിച്ചത്. ചരിത്രത്താളുകളിൽ നിന്നും ഒഴിവാക്കപ്പെട്ട നവോത്ഥാന നായകൻ-മഹാമാ വർക്കല എസ് കെ രാഘവൻ

 പ്രധാന സമരങ്ങളും പ്രവർത്തനങ്ങളും 

 സംഘടന: 1928-ൽ 'സത്യവിലാസിനി' എന്ന പേരിൽ ഒരു സംഘടന രൂപീകരിച്ചു. ഇത് പിന്നീട് സാധുജന പരിപാലന യോഗം എന്ന പേരിൽ രജിസ്റ്റർ ചെയ്യപ്പെട്ടു.
 മങ്ങാരം ചന്ത സമരം: ദളിതർക്ക് പ്രവേശനം നിഷേധിച്ചിരുന്ന മങ്ങാരം ചന്തയിൽ പ്രവേശനത്തിനായി അദ്ദേഹം നടത്തിയ സമരം ദളിത് ചരിത്രത്തിലെ പ്രധാനപ്പെട്ട ഒന്നാണ്.
 ഭൂസമരങ്ങൾ: അടൂർ കാക്കത്താനമലയിൽ 75 ഏക്കർ മിച്ചഭൂമി ഭൂരഹിതർക്കായി നേടിയെടുക്കാൻ കുടിൽ കെട്ടി സമരം നടത്തി വിജയിച്ചു. കൂടാതെ വർക്കല ശ്രീനിവാസപുരം കോളനി രൂപീകരിക്കുന്നതിനും നേതൃത്വം നൽകി.
 അയിത്ത വിരുദ്ധ പോരാട്ടം: ദളിതർക്ക് മുടിവെട്ടാൻ അനുവാദമില്ലാതിരുന്ന കാലത്ത് വർക്കലയിൽ സ്വന്തമായി ബാർബർ ഷോപ്പ് സ്ഥാപിച്ച് തമിഴ്നാട്ടിൽ നിന്ന് ആളുകളെ കൊണ്ടുവന്ന് ക്ഷൗരം ചെയ്യിച്ചു. വഴിനടക്കാനും മുണ്ടുമടക്കി കുത്താനുമുള്ള അവകാശത്തിനായി അദ്ദേഹം പോരാടി.
 ചായക്കട സമരം: ദളിതർക്ക് ചിരട്ടയിൽ ചായ നൽകുന്ന രീതിക്കെതിരെ സ്വന്തമായി ചായക്കട സ്ഥാപിച്ച് കുപ്പി ഗ്ലാസ്സുകളിൽ അവർണ്ണർക്ക് ചായ നൽകി.
 ത്യാഗസന്നദ്ധത: മഹാത്മാ അയ്യൻകാളിയുടെ നിർദ്ദേശപ്രകാരം ശ്രീമൂലം പ്രജാസഭയിൽ അംഗമാകാൻ അവസരം ലഭിച്ചെങ്കിലും, അദ്ദേഹം ആ അവസരം തന്റെ സഹപ്രവർത്തകനായ കല്ലട രാമൻ നാരായണന് വിട്ടുകൊടുത്തു.

 ജീവചരിത്രം 
അദ്ദേഹത്തിൻ്റെ ജീവചരിത്രമാണ് രാമൻ നൂറനാട് എഴുതി മൈത്രി ബുക്സ് പ്രസിദ്ധീകരിച്ച എസ്കെ രാഘവൻ.

 അവലംബം